Jon Georg Dale

Jon Georg Dale (født 1984) er en norsk politiker (FrP). Han har vært landbruks- og matminister og samferdselsminister i Erna Solbergs regjering og stortingsrepresentant 2017–2021 innvalgt fra Møre og Romsdal.

 Liv og virke
 Bakgrunn
Dale har odelsrett til slektsgården Dale ved Dalsfjorden og er faglært kjøttskjærer. Dales yrkeskarriere utenfor politikken har i all hovedsak vært kjøttskjærer i Nortura og andre næringsmiddelprodusenter.

Politikk
Dale var medlem av Volda kommunestyre for Fremskrittspartiet fra 2003 til 2013. Han ble valgt som første vararepresentant til fylkestinget i Møre og Romsdal i 2007 og var fast møtende 2009–2011. I perioden 2009–2013 var han første vararepresentant til Stortinget fra Møre og Romsdal og møtte 280 dager.Biografi, Stortinget.  I perioden 2010–2013 var han ansatt som politisk rådgiver for Fremskrittspartiets stortingsgruppe.Samferdselsdepartementet Statssekretær Jon Georg Dale (FrP) Regjeringen.no. Hentet 18. november 2013. Arkivert hos WebCite.

Dale var statssekretær for Ketil Solvik-Olsen i Samferdselsdepartementet fra Erna Solbergs regjering tiltrådte i oktober 2013 til 16. oktober 2014.Janne-Marit M. Falch: «Dale vert statssekretær» , Mørenytt. Hentet 18. november 2013 Fra 16. oktober 2014 var han statssekretær for finansminister Siv Jensen.«Statssekretær Jon Georg Dale ( FrP )», Finansdepartementet.

Den 16. desember 2015 ble han utnevnt som landbruks- og matminister i Erna Solbergs regjering. Han byttet departement og overtok som samferdselsminister 31. august 2018. 

Fra 15. til 29. mars 2019 hadde han midlertidig ansvaret for justis- og innvandringssakene i Justis- og beredskapsdepartementet.

Han gikk av som statsråd da FrP gikk ut av regjeringen 24. januar 2020. 31. oktober 2021 opplyste Dagens Næringsliv at Dale blir og partner og seniorrådgiver i kommunikasjons- og rådgivningsselskapet First House. Fra 2025 er han daglig leder i First House. 

 Referanser 

 Eksterne lenker 



  Statssekretær Jon Georg Dale (FrP) hos Regjeringen.no

Kategori:Norske samferdselsministre
Kategori:Norske landbruksministre
Kategori:Statsråder i Regjeringen Solberg
Kategori:FrP-statsråder
Kategori:Statssekretærer fra FrP
Kategori:Statssekretærer i Regjeringen Solberg
Kategori:Lokalpolitikere i Volda
Kategori:Stortingsrepresentanter 2017–2021
Kategori:Stortingsrepresentanter fra FrP
Kategori:Stortingsrepresentanter for Møre og Romsdal
Kategori:Personer fra Volda kommune
Kategori:Personer tilknyttet First House